Πυρκαγιά της Μόσχας (1571)

Η Πυρκαγιά της Μόσχας συνέβη τον Μάιο του 1571, όταν οι δυνάμεις του Κριμαϊκού Χανάτου του Χαν Ντεβλέτ Α΄ Γκιρέι (Χανάτο της Κριμαίας) εισέβαλαν στην πόλη της Μόσχας κατά τη διάρκεια των Ρωσοκριμαϊκών πολέμων.  

Η αρχή από τα προάστια
Υπό τις εντολές του Χαν πυρπολήθηκαν στις 24 Μαΐου τα προάστια της πόλης, αλλά ο δυνατός άνεμος που φυσούσε μετέφερε γρήγορα τις φλόγες και στην υπόλοιπη Μόσχα και στην πόλη ξέσπασε καταστροφική πυρκαγιά.Isabel de Madariaga, Ivan the Terrible. First Tsar of Russia (New Haven: Yale University Press, 2005), 264.

Πολλαπλές καταστροφές
Σύμφωνα με το Γερμανό συγγραφέα Χάϊνριχ φον Στάντεν (Heinrich von Staden), που τότε βρισκόταν στην υπηρεσία του Ιβάν του Τρομερού (ο ίδιος ο Χάϊνριχ φον Στάντεν ισχυριζόταν ότι ήταν και μέλος της Οπρίτσνινα),  η πόλη, το παλάτι του  Κρεμλίνου, το κτίριο, όπου στεγαζόταν η Οπρίτσνινα και τα προάστια κάηκαν ολοσχερώς μέσα σε έξι μόνο ώρες. Ήταν μια μεγάλη καταστροφή, από την οποία δεν μπορούσε να ξεφύγει εύκολα κανείς.Heinrich von Staden, The Land and Government of Muscovy: A Sixteenth Century Account ed. and trans. Thomas Esper(Stanford: Stanford University Press, 1967), 47; Michael C. Paul, "The Military Revolution in Russia 1550-1682," The Journal of Military History 68, no. 1 (Jan. 2004), 40. 

Απολογισμός της καταστροφής - Απώλειες των κατοίκων
Οι κάτοικοι κατέφευγαν σε πέτρινες εκκλησίες για να ξεφύγουν από τις φλόγες, αλλά ακόμα και αρκετές από αυτές κατέρρεαν. Άλλοι πήδηξαν, επίσης, στον ποταμό Μόσκοβα για να ξεφύγουν, αλλά πολλοί που δεν γνώριζαν κολύμβηση, επίσης πνίγηκαν.  Η πυριτιδαποθήκη του Κρεμλίνου εξερράγη και εκείνοι που κρύβονταν στα υπόγεια κελάρια του κάστρου, πέθαναν από ασφυξία.von Staden, "The Land and Government of Muscovy," 47; Jerome Horsey, "The Travels of Sir Jerome Horsey, Knight," in Russia at the Close of the Sixteenth Century. Edward A Bond, ed. (London: Haklyut Society, 1856), 164-166; Paul, "The Military Revolution in Russia," 40.  
Ο Τσάρος Ιβάν ο Τρομερός διέταξε οι νεκροί που κείτονταν στους δρόμους να ρίχνονται στο ποτάμι, που υπερχείλισε και πλημμύρισαν διάφορες περιοχές της πόλης. Ο Βρετανός (Άγγλος) εξερευνητής και διπλωμάτης Τζέρομ Χόρσεϋ (Jerome Horsey, 1550–1626), έγραψε ότι χρειάστηκε περισσότερο από ένας χρόνος για απομακρυνθούν όλα τα σώματα των θυμάτων της πυρκαγιάς αυτής.Madariaga, Ivan the Terrible, 266.

Ήταν μία από τις πιο σοβαρές πυρκαγιές στην ιστορία της πόλης της Μόσχας.  Οι ιστορικοί εκτιμούν ότι ο αριθμός των θυμάτων της πυρκαγιάς κυμαίνεται από 10.000 έως και 80.000 κατοίκους.  Οι ξένοι επισκέπτες που είχαν τη δυνατότητα να επισκεφθούν την πόλη, πριν και μετά την πυρκαγιά, περιέγραψαν την αισθητή μείωση του πληθυσμού της Μόσχας, ενώ ο ίδιος ο Ιβάν ο Τρομερός απέφευγε την παραμονή στην πόλη για αρκετά χρόνια μετά την πυρκαγιά, λόγω και της έλλειψης των κατάλληλων συνθηκών, προς κατοίκηση, για τον ίδιο και το περιβάλλον του.  Η προσπάθεια του Χανάτου της Κριμαίας, να επαναλάβει την επιδρομή το 1572, οδήγησε στην Μάχη του Μολοντί, 40 μίλια (περίπου 74 χιλιόμετρα) νότια της Μόσχας.Madariaga, Ivan the Terrible, 267, 277.

Δείτε επίσης
 Ρωσοκριμαϊκοί πόλεμοι 

Παραπομπές

Κατηγορία:Ιστορία της Ρωσίας
Κατηγορία:Πυρκαγιές στη Ρωσία
Κατηγορία:Καταστροφές στη Ρωσία